მატეო კოვაჩიჩი

მატეო კოვაჩიჩი (ხორ. Mateo Kovačić; დ. 6 მაისი, 1994, ლინცი, ავსტრია) — ხორვატი ფეხბურთელი, ხორვატიის ეროვნული ნაკრებისა და „მანჩესტერ სიტის“ ნახევარმცველი. მატეო კოვაჩიჩი ბოსნიელი ხორვატების ოჯახში ავსტრიის ქალაქ ლინცში 1994 წლის 6 მაისს დაიბადა, სადაც მისი მშობლები ჯერ კიდევ 1991 წელს გადავიდნენ. ფეხბურთის თამაში 6 წლის ასაკში, ლინცის საფეხბურთო კლუბ „ლასკის“ ბავშვთა გუნდში დაიწყო. 13 წლის ასაკში გამორჩეული საფეხბურთო მონაცემების მქონე ნახევარმცველი „აიაქსის“, „შტუტგარტის“, „ბაიერნისა“ და „იუვენტუსის“ სკაუტებმა შენიშნეს, მაგრამ მისმა ოჯახმა გადაწყვიტა ზაგრებში გადასულიყო, სადაც მატეო ადგილობრივი „დინამოს“ საფეხბურთო აკადემიაში შევიდა. პროფესიული საფეხბურთო კარიერა ზაგრების „დინამოში“ 16 წლის ასაკში დაიწყო, რომლის შემადგენლობაშიც ზედიზედ ორჯერ ხორვატიის ჩემპიონის წოდება მოიპოვა, ვიდრე 2013 წელს მილანის „ინტერში“ გადაინაცვლებდა. 2011 წელს დასახელდა ხორვატიის წლის საუკეთესო ახალგაზრდა ფეხბურთელად. 2014–15 წლების სეზონის შემდეგ მან მადრიდის „რეალში“ განაგრძო თამაში, სადაც ზედიზედ სამჯერ (2015–16, 2016–17, 2017–18) უეფა-ს ჩემპიონთა ლიგა მოიგო. შემდეგ, 2018 წელს ჯერ იჯარით „ჩელსის“ რიგებში განაგრძო თამაში, ხოლო 2018–19 წლების სეზონის ბოლოს კი ინგლისურ კლუბთან კონტრაქტს საბოლოოდ მოაწერა ხელი. „ჩელსის“ შემადგენლობაში, კოვაჩიჩმა უეფა-ს ევროპა ლიგა (2018–19) და უეფა-ს ჩემპიონთა ლიგა (2020–21) მოიგო, ასევე 2019–20 სეზონის „ჩელსის“ წლის საუკეთესო მოთამაშედ დასახელდა. „ჩელსის“ რიგებშივე გახდა უეფა-ს სუპერთასის მფლობელი და ფიფა-ს მსოფლიო საკლუბო ჩემპიონატის გამარჯვებული 2021–22 სეზონში. ავსტრიაში დაბადებული კოვაჩიჩი ხორვატიის სხვადასხვა ასაკობრივი ნაკრების შემადგენლობაში თამაშობდა, ხოლო ეროვნულ ნაკრებში 2013 წლიდან დაიწყო თამაში, რომლის შემადგენლობაშიც 2014, 2018 და 2022 წლების მსოფლიო ჩემპიონატებზე და 2016 და 2020 წლების უეფას ევროპის ჩემპიონატებზე ისაპარეზა, რა დროსაც 2018 წლის მსოფლიო ჩემპიონატისა და 2023 წლის უეფას ერთა ლიგის ფინალებამდე მიაღწია. ზაგრების დინამო ხორვატიის ჩემპიონატი: 2010–11, 2011–12 ხორვატიის თასი: 2010–11, 2011–12 მადრიდის რეალი უეფა-ს ჩემპიონთა ლიგა: 2015–16, 2016–17, 2017–18 ესპანეთის სუპერთასი: 2017 ლა ლიგა: 2016–17 უეფა-ს სუპერთასი: 2016, 2017 ფიფა-ს მსოფლიო საკლუბო ჩემპიონატი: 2016, 2017 ჩელსი უეფა-ს ჩემპიონთა ლიგა: 2020–21 უეფა-ს ევროპა ლიგა: 2018–19 უეფა-ს სუპერთასი: 2021 ფიფა-ს მსოფლიო საკლუბო ჩემპიონატი: 2022 მანჩესტერ სიტი პრემიერ ლიგა: 2023–24 უეფა-ს სუპერთასი: 2023 ფიფა-ს მსოფლიო საკლუბო ჩემპიონატი: 2023 ხორვატია მსოფლიო საფეხბურთო ჩემპიონატის ფინალისტი: 2018 ხორვატიის წლის საუკეთესო ახალგაზრდა ფეხბურთელი: 2011 „ჩელსის“ წლის საუკეთესო მოთამაშე: 2019–20 „ჩელსის“ წლის გოლის ავტორი: 2021–22 პრემიერ ლიგის თვის გოლის ავტორი: 2022 წლის იანვარი ჰერცოგ ბრანიმირის ორდენის კავალერი: 2018 ვიკისაწყობში არის გვერდი თემაზე: მატეო კოვაჩიჩი პროფილი ხორვატიის საფეხბურთო ნაკრების ოფიციალურ საიტზე პროფილი მადრიდის „რეალის“ ოფიციალურ საიტზე ↑ Mateo Kovačić - Player changes, player transfers. Transfermarkt. დაარქივებულია ორიგინალიდან — 2010-11-01. ციტირების თარიღი: 2010-11-20 ↑ 2.0 2.1 Židak, Tomislav. „Meteor Kovačić: Svi su ludi za dječakom koji je već sa 13 igrao zrelo kao nekad Maradona“. Jutarnji list (ხორვატული). დაარქივებულია ორიგინალიდან — 2012-10-22. ციტირების თარიღი: 2023-10-25. ↑ Mateo Kovačić // famousfix.com ↑ M. Kovačić: Summary. Perform Group. ციტირების თარიღი: 25 ოქტომბერი, 2023 ↑ Varaždin vs. Dinamo Zagreb 1–3: Summary. Perform Group. ციტირების თარიღი: 25 ოქტომბერი, 2023 ↑ Osijek vs. Dinamo Zagreb 0–0: Summary. Perform Group. ციტირების თარიღი: 25 ოქტომბერი, 2023 Dinamo Zagreb vs. Osijek 3–1: Summary. Perform Group. ციტირების თარიღი: 25 ოქტომბერი, 2023